Dinosaur menguasai dunia...
DIHOSKAN OLEH DAVID ATTENBOROUGH
...selama lebih 150 juta tahun.
Ia menduduki hampir setiap sudut dunia ini
dan wujud hampir dalam pelbagai bentuk dan saiz.
Ada yang amat luar biasa.
Kini kita tahu T. rex perenang yang hebat,
Velociraptor pemburu berbulu yang licik
dan sesetengah dinosaur mempunyai kelakuan yang amat aneh.
Tapi hampir setiap hari penemuan terbaharu diketahui
yang menjelaskan lagi tentang kehidupan di dunia ini, 66 juta tahun lalu.
Dalam Prehistoric Planet kali ini,
kami paparkan haiwan baharu...
dan pengetahuan baharu tentang cara ia mencari pasangan,
cabaran yang dihadapi untuk menjaga keluarga...
dan pertempuran hebatnya.
Saksikan zaman alam semula jadi memperlihatkan keajaibannya.
Ini Prehistoric Planet 2.
TANAH TANDUS
Inilah muntahan lava terbesar yang membanjiri bumi selama 100 juta tahun.
Deccan di tengah India,
tempat bagai neraka
dan tentu anda tak sangka ada dinosaur di sini.
Namun, dinosaur membahayakan dirinya untuk ke sini.
Isisaur.
Semuanya betina.
Lava telah mengalir di Deccan buat masa yang lama
sehingga di sesetengah tempat, ia melingkungi 1.6 kilometer.
Setiap musim bunga, Isisaur betina tinggalkan keselesaan habitatnya di hutan
dan melakukan perjalanan perih ke tanah tandus ini.
Ia boleh memilih jalan selamat melalui lava yang telah sejuk dan keras...
tapi ada bahaya lain di situ.
Selain wap, gabungan maut karbon dioksida dan hidrogen sulfida
terbebas dari lohong gunung berapi.
Dalam cuaca sebelum subuh yang sejuk,
gas berat ini tenggelam
untuk hasilkan "selimut" halimunan yang menyesakkan.
Beberapa sedut saja boleh membunuh.
Tapi isisaur ada satu kelebihan penting.
Leher panjang membuatkannya terelak daripada wasap beracun itu.
Tapi jauh di depan, ialah tempat yang menyukarkannya untuk mengelak.
Kawanan ini memasuki kawasan rendah
dan di situ gas berbahaya sangat tebal.
Bagi kawanan isisaur betina ini, masalah sudah pun berlaku.
Lebih teruk, apabila matahari terbit dan memanaskan udara,
gas itu tersebar lebih tinggi.
Leher panjang tidak lagi dapat melindunginya.
Ia perlu cepat pergi ke tempat lebih tinggi.
Pendakian yang cerun, tapi udara di situ lebih segar.
Lega akhirnya.
Di depan ialah destinasi terakhirnya.
Pulau gunung berapi tinggi
di puncak tanah tandus berbahaya ini.
Kawah besar, digelar kaldera memberikan tempat selamat untuk bertelur.
Gas beracun di sekelilingnya membantu menghalau pemangsa...
dan pemanas geoterma yang tersedia menjadikannya alat pengeram yang ideal.
Setiap ibu menggali pasir hangat seluas 2.1 meter
untuk meletakkan 20 biji telur bersaiz tembikai.
Buat masa ini, telur-telur selamat di dalam kaldera,
tapi ini baru permulaan kisahnya.
Beberapa bulan lagi,
beratus ekor anak kecil akan menetas untuk hadapi dunia asing ini.
Jika mahu selamat,
ia perlukan perubahan suasana yang bertepatan pada masanya.
Tanah tandus di planet prasejarah
mampu menguji dinosaur juga.
Landskap aneh
yang terbentuk akibat angin dan sungai-sungai purba yang luas,
kelihatan seperti tiada hidupan.
Namun di Asia,
tersembunyi di celahan ngarai sempit...
terdapat satu keluarga Velociraptor baharu.
Si anak baru berusia beberapa minggu.
Di tempat tandus beginia seakan-akan berdepan masa depan yang tak menentu.
Ia bergantung kepada keadaan aneh, bukan di sini, tapi jauh dari habitatnya.
Di seberang gurun yang panas, ada hutan yang terperangkap dalam pasir.
Perubahan musim membuatkan air mengalir ke kawasan ini.
Sekelompok besar pokok poplar
menandakan ketibaannya dengan daun-daun yang berkhasiat.
Umpama magnet yang menarik banyak haiwan kelaparan.
Nemegtosaur berleher panjang disertai titanosaur Mongolia...
begitu juga dengan Prenocephale yang lebih kecil.
Namun ada satu penghalang.
Penara besar ini.
Satu-satunya cara untuk ke hutan adalah melalui ngarai berselirat ini.
Apabila masuk, kawanan dinosaur menjadi gementar.
Serangan hendap boleh berlaku di sini.
Velociraptor menunggu.
Namun ia takkan dapat mengalahkan titanosaur.
Kejayaannya bergantung kepada pemburu lain yang memerhati.
Tarbosaur.
Tyrannosaurus rex versi Asia.
Apabila pemangsa semakin mendekati, panik tercetus.
Hanya Prenocephale dapat melarikan diri ke tempat lebih tinggi.
Inilah yang Velociraptor nantikan.
Kini, barulah Velociraptor dapat menyerang.
Akhirnya.
Hasil kerjasama, ia berjaya dapatkan makanan untuk seluruh keluarga.
Tarbosaur juga dapat ganjarannya.
Bagi pemangsa, semuanya berjalan lancar.
Bagi Velociraptor, ini masa sesuai untuk membina keluarga.
Memiliki ibu bapa yang bijak dan penyayang ialah permulaan bagus buat si anak.
Di tanah tandus di Asia,
ada beberapa lagi ibu bapa dinosaur yang lebih gigih daripada ini.
Satu koloni Corythoraptors yang sedang bertelur.
Beberapa hari lalu, si betina bertelur di timbunan bulat ini.
Namun tugas menjaga telur jatuh kepada si jantan.
Tugas itu bukan mudah.
Jika terdedah kepada terik matahari, anak-anak akan mati.
Namun si bapa gunakan ekor lebar dan bulu bawah lengan
untuk melindungi telurnya.
Akibatnya amat perit.
Ia perlu bertahan terik matahari selama berjam-jam.
Akhirnya, dalam kesejukan malam, si jantan boleh beredar mencari makanan.
Ketika inilah dapat dilihat kelebihan bertelur dalam koloni.
Corythoraptors tak beredar serentak, sebaliknya mengikut giliran.
Jadi, akan sentiasa ada "jiran" yang memerhatikan kawasan.
Namun kawalan sebegini pun tak menjamin keselamatan.
Kuru kulla betina, yang seakan-akan Velociraptor.
Ia kebuluran tapi berhati-hati
dengan paruh dan kuku Corythoraptors yang tajam.
Namun, ia ada satu kelebihan utama.
Penglihatannya pada waktu malam lebih jelas daripada si pemilik sarang.
Jika ia diam, ia boleh menyelinap ke dalam koloni tanpa disedari.
Ia memilih mangsa dengan berhati-hati.
Inilah peluangnya.
Namun bukan untuk menyerang.
Pemangsa ini juga ialah pencuri.
Ia akan makan telur dengan sebanyak dan secepat mungkin.
Masa dah tamat. Kehadirannya disedari.
Ambil satu biji telur lagi.
Kini ia ada peluang untuk menikmati telur curi dengan tenang.
Namun pencuri ini berkongsi hasil tangkapan.
Dengan bunyi panggilan prr, ia memanggil anaknya.
Tak lama lagi, anak-anaknya pun akan tinggalkan sarang.
Ia perlu belajar yang objek aneh ini ialah makanan.
Serta belajar cara memecahkannya.
Mungkin boleh gunakan paruh atau kuku.
Berjaya, tapi lebih disebabkan tuah, bukan kemahiran.
Namun ini masih pengajaran yang penting buat generasi baharu pencuri telur.
Di tanah tandus, keselesaan kesejukan malam
pantas berakhir dengan kembalinya kepanasan matahari yang terik.
Suhu di permukaan pasir boleh mencapai lebih 71 darjah Celsius.
Apa saja air di sini akan pantas kering atau tersejat.
Ini tempat paling kering di dunia.
Tanpa air, haiwan tak dapat hidup.
Namun, inilah habitat bagi Tarchia muda.
Ia ankylosaur yang tinggal di gurun.
Memiliki ekor yang besar dan tajam.
Tompokan gelap melindungi mata Tarchia daripada sinaran matahari.
Beginilah bunyi
sistem penyaman udara Tarchia yang tersendiri.
Hidung besarnya menyejukkan udara apabila ia keluar dari badan,
memeluwap dan menyimpan air berharga dalam setiap hembusan.
Ini membolehkannya bertahan tanpa minum buat masa lama
sementara mencari makanan.
Suhu tinggi di sini menghasilkan angin yang menghakis,
yang mengukir batu-batu kepada bentuk luar biasa.
Namun, ia juga menyebabkan kawasan ini tandus.
Namun, sesetengah tumbuhan mampu berakar di celahan batu.
Makanan sikit tapi mengenyangkan amat berbaloi direbut.
Setiap minit yang berlalu, matahari semakin tinggi.
Tak lama lagi, takkan ada lagi tempat teduh.
Malah, dinosaur gurun ini pun kadangkala memerlukan air.
Seperti kebanyakan nomad,
Tarchia dapat mengingati laluan di gurun
dan mampu merentasi landskap gersang ini tanpa sesat.
Ia ingat tempat unik yang mempunyai mata air semula jadi.
Wahah gurun seperti ini.
Penyelamat buat haiwan yang dapat menemuinya.
Prenocephale.
Suasana tegang sentiasa menyelubungi sekitar wahah...
tapi pertarungan berbahaya dapat dielak dengan mempamerkan kekuatan.
Akhirnya, Prenocephale rasa amat jengkel.
Namun Tarchia dewasa pula lain halnya.
Terutamanya yang dua kali lebih besar daripada si muda.
Ia ayunkan ekor seberat hampir 23 kilogram.
Jika tercetus pertempuran, si muda takkan menang.
Namun bantuan akan tiba.
Kedua-duanya bersatu.
Kini, si dewasa perlu berdepan dengan dua ekor tajam.
Ia memutuskan, mungkin air di sini mencukupi
untuk dikongsi bersama.
Tarchia muda akhirnya dapat minum dengan aman.
Namun ia mungkin tak dapat nikmatinya buat masa lama.
Di tanah tandus, keadaan boleh berubah sekelip mata.
Suhu musim panas yang meningkat membentuk ribut elektrik
sehingga beratus batu.
Di Deccan, ribut bermusim ini boleh menyebabkan pertukaran arah angin.
Di sekitar kaldera,
tempat isisaur betina meninggalkan telurnya beberapa bulan lalu,
gas beracun sudah tiada,
dan ini memberikan satu kesempatan penting.
Terdapat bunyi aneh datang dari bawah pasir.
Anak-anak isisaur saling memanggil dari dalam telur.
Cara itu membantu menyelaraskan penetasan.
Anak isisaur sangat kecil, kurang dari 30 cm.
Tiada makanan di sini, selain najis si ibu.
Tidak disangka,
ia amat berkhasiat dan ada kepentingan lain buat si anak.
Ia membekalkan bakteria sihat dalam perutnya
dan juga mengandungi feromon yang, sama seperti bau,
membolehkannya mencari kawanan ibunya.
Ia akan membawanya ke hutan yang selamat.
Namun, perjalanannya tidak mudah.
Walaupun angin memihak kepada isisaur,
ada banyak lagi bahaya menanti si anak.
Mata air panas dan lumpur cecair yang menggelegak.
Perangkap maut.
Selepas dua hari berjalan,
anak-anak ini semakin lemah,
tapi si ibu menyelamatkan anak-anak sekali lagi.
Tumbuhan kecil telah tumbuh di celahan lava,
daripada benih yang terdapat dalam najis si ibu.
Namun, bahaya baharu sedang menanti.
Memandangkan tiada lagi gas bertoksik, pemangsa mula muncul.
Seekor rajasaur.
Memandangkan banyak anak isisaur berkeliaran, ini satu ganjaran besar.
Rekahan pada lava ialah satu-satunya tempat untuk bersembunyi.
Lebih banyak rajasaur tiba.
Walaupun bahaya, beratus ekor anak isisaur berjaya tiba ke hutan.
Di sinia akan tinggal bersama-sama dan terlindung selama beberapa tahun.
Sehingga akhirnya,
ia cukup dewasa untuk sertai kawanan si ibu.
Jika bernasib baik, isisaur betina dalam kalangannya akan kembali ke kawah ini
beberapa tahun lagi untuk bertelur.
Seperti haiwan lain yang tinggal di kawasan berbahaya,
risiko sentiasa tinggi.
Namun, peluang hebat juga ada di tanah tandus planet prasejarah.
PREHISTORIC PLANET: DISINGKAP
ADAKAH DINOSAUR IBU BAPA TERBAIK?
Ini telur terfosil milik seekor dinosaur.
Titanosaur.
Apabila baru bertelur,
beratnya mungkin sekitar 1.5 kilogram,
dan kulitnya setebal kira-kira dua milimeter.
Walaupun telurnya keras,
ia masih perlu dijaga dan dilindungi.
Jadi, bagaimana dinosaur menjaga telur-telurnya?
Bagi melindungi telur daripada pemangsa
dan memastikan ia hangat, dinosaur mempunyai beberapa strategi.
DR. DARREN NAISH KETUA PERUNDING SAINTIFIK
Antaranya ialah membina sarang,
kemudian duduk di atas sarang itu.
Kami tahu sesetengah dinosaur buat begini
kerana kami ada fosil dinosaur yang duduk di atas sarang.
Telur yang ditemui mengandungi anak daripada spesies sama
seperti dinosaur dewasa,
lalu menjadi bukti pertama
sesetengah dinosaur menjaga anak-anaknya.
Walaupun terjaga dan terlindung daripada cuaca,
ada juga keburukan mengeram telur dengan cara begitu.
Ia perlu duduk di atas telur dan menjaganya, ini bermakna
ia perlu menjaga telur itu
sepanjang masa pembentukannya
sehingga tempoh ia menetas.
Bagi sesetengah dinosaur, komitmen ini amat berbaloi.
Namun dinosaur lain seperti sauropod berdepan cabaran berbeza.
Ada kemungkinan sesetengah dinosaur tak pernah eram telurnya.
Lagipun, kebanyakan haiwan ini amat berat...
PROFESOR PAUL BARRETT MUZIUM SEJARAH SEMULA JADI
...dan telur boleh hancur sebelum ia sempat menetas.
Jadi, apa penyelesaiannya?
Sesetengah telur sauropod yang keluar sekali gus
diletakkan dalam lubang panjang, digali si ibu dengan kaki belakangnya.
Kemudian, ia kambus semula sebaik saja semua telur diletakkan.
Perbuatan ini dapat dilihat pada masa kini.
Penyu menanam telurnya untuk melindungi daripada pemangsa
dan pasir yang hangat dapat mengekalkan suhu yang sesuai.
Namun, sesetengah dinosaur ada cara lain untuk menghangatkan telur.
Kami fikir, sesetengah kumpulan dinosaur sengaja mengumpul
dan menimbunkan tumbuhan reput.
Ia bina timbunan kompos di atas sarang yang mempunyai telur.
Burung bush turkey di Australia menggunakan teknik ini.
Apabila tumbuhan itu hancur,
ia membebaskan haba yang cukup untuk mengeram telur
selama sekitar tujuh minggu.
Namun, penemuan pada tahun 2010
yang mendedahkan sesetengah dinosaur mempunyai cara lebih aneh
untuk menghangatkan telur.
Ia menggunakan haba daripada bumi sendiri.
Di satu kawasan di Argentina
yang mempunyai banyak penemuan telur sauropod,
ia bersebelahan beberapa mata air geoterma.
Kami merasakan, sauropod menggunakan aktiviti gunung berapi
untuk menghangatkan telurnya.
Di lokasi lain iaitu Deccan di India,
antara kawasan gunung berapi paling aktif semasa penghujung Zaman Batu Kapur,
lebih banyak bukti ditemui.
Terbanyak banyak lapisan lava,
dan di antara aliran lava itu, kami temui telur dinosaur.
Dinosaur datang ke lokasi ini
walaupun gunung berapi ini sangat aktif
dan menggunakannya sebagai tapak bersarang selama berabad-abad.
Dinosaur ada banyak cara untuk pastikan telurnya menetas...
tapi kita boleh yakin akan satu perkara.
Tekniknya sangat berkesan
dan membantunya menguasai dunia selama lebih 150 juta tahun.
Terjemahan sari kata oleh Hamizah